Obecné zastupiteľsto v dobrej nive

zápisnica
Zo ZASADNUTIA OBECNÉHO ZASTUPITEĽSTVA
konaného dňa 7.februára 2013 o 17.00 hod. v zasadačke Obecného úradu v Dobrej Nive.

Prítomní podľa prezenčnej listiny, ktorá tvorí neoddeliteľnú súčasť zápisnice : 8 poslancov
Po začatí zasadnutia Obecného zastupiteľstva v Dobrej Nive (ďalej len „OZ“) sa na zasadnutie OZ o 17,20 hodine dostavila MUDr.Monika Poliaková, poslankyňa OZ.   

K bodu č.1
Zasadnutie OZ otvoril starosta obce – Ing.Martin Krúdy.
Privítal prítomných poslancov OZ, zamestnancov obce a hostí a konštatoval, že na zasadnutí OZ je prítomná nadpolovičná väčšina všetkých poslancov OZ, preto ho vyhlásil za uznášania schopné. Zároveň oboznámil s programom, ktorý vopred dostal každý poslanec OZ s pozvánkou a konštatoval, že pozvánka spolu s programom bola zverejnená v obci obvyklým spôsobom v zákonnej lehote.

PROGRAM:
1.	Otvorenie, kontrola prezenčnej listiny, schválenie programu zasadnutia OZ
2.	Voľba návrhovej komisie, určenie overovateľov zápisnice
3.	Interpelácia občanov na starostu obce a poslancov OZ
4.	Schválenie súhlasu, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie
5.	Schválenie predĺženia Zmluvy o nájme v prospech Slovak Telekom, a.s. Bratislava ohľadne prenájmu časti pozemku v k.ú.Dobrá Niva na parc.č.KN-C 5 vo vlastníctve obce (Areál „Kolo“) za účelom umiestnenia typového objektu s telefónnou ústredňou na dobu ďalších 10 rokov
6.	Schválenie Žiadosti o nájom časti pozemkov v k.ú.Dobrá Niva na parc.č.KN-E 2040/1            a KN-E 2037 vo vlastníctve obce (CHA Gavurky) v prospech Občianskeho združenia         Eko Poľana Zvolen za účelom vykonávania manažmentu ochrany a osobitnej hniezdnej podpory včelárika zlatého na dobu na dobu 10 rokov
7.	Správa hlavného kontrolóra obce o kontrolnej činnosti za IV.Q 2012
8.	Schválenie odmeny hlavnému kontrolórovi obce za IV.Q 2012
9.	Vyhodnotenie  činnosti obce od 13.12.2012 a plán činnosti na ďalšie obdobie
10.	Informácia predsedu ústrednej inventarizačnej komisie o výsledkoch inventarizácie majetku obce k 31.12.2012
11.	a) Prezentácia navrhovaného zámeru realizácie dokončenia stavby: „Nájomné Byty Niva“ v k.ú.Dobrá Niva na ul.kpt.Nálepku,
b) Schválenie predloženého navrhovaného zámeru realizácie dokončenia stavby: „Nájomné Byty Niva“ v k.ú.Dobrá Niva na ul.kpt.Nálepku
12.	R ô z n e
13.	D i s k u s i a
14.	Schválenie uznesenia – z á v e r	

Program bol program jednomyseľne schválený.

K bodu č.2
Do návrhovej komisie boli jednomyseľne schválení: Mgr.Zuzana Smutná, Daniel Kristeľ, MUDr.Monika Poliaková. 
Za zapisovateľa zápisnice bol jednomyseľne schválený: Ján Slosiarik.
Za overovateľov zápisnice boli určení:  Ľubomír Švarc a Mgr.Vladimír Žiga.

K bodu č.3
V rámci interpelácie občanov na starostu obce a poslancov OZ nevystúpil nikto z prítomných.

K bodu č.4 
Starosta obce – Ing.Martin Krúdy informoval o ďalšom postupe v rámci postupu spracovávania územnoplánovacej dokumentácie obce, kde v tejto fáze je potrebné schválenie súhlasu, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.
Vyššie citovaný súhlas bol jednomyseľne schválený.

K bodu č.5 
Starosta obce – Ing.Martin Krúdy  informoval o doručenej žiadosti Slovak Telekom, a.s. Bratislava ohľadne schválenia predĺženia Zmluvy o nájme pozemku v k.ú.Dobrá Niva na parc.č.KN-C 5              vo vlastníctve obce (Areál „Kolo“) za účelom umiestnenia typového objektu s telefónnou ústredňou        na dobu ďalších 10 rokov. Oboznámil poslancov OZ, že Slovak Telekom, a.s. má s obcou Dobrá Niva podpísanú Zmluvu o nájme, ktorá končí dňa 18.03.2013. Zároveň podotkol, že Slovak Telekom, a.s.     s umiestnením typového objektu s telefónnou ústredňou poskytuje služby občanom obce.
K tomuto bodu následne otvoril rozpravu, v ktorej poslancov OZ zaujímala hlavne cena         za doterajší prenájom časti pozemku, kde starosta odpovedal, že sa jedná o sumu 53,20 €                    za kalendárny rok.
Poslanci OZ na základe tejto informácie navrhli sumu 3,00 € / m2 / kalendárny rok, čo na výmeru prenajatej časti pozemku predstavuje sumu 60,00 € za kalendárny rok. 
Žiadosť o prenájom časti vyššie citovaného pozemku a návrh vyššie citovanej sumy bol jednomyseľne schválený.

K bodu č.6 
Starosta obce – Ing.Martin Krúdy  informoval o doručenej žiadosti Občianskeho združenia              Eko Poľana Zvolen ohľadne nájmu časti pozemkov v k.ú.Dobrá Niva na parc.č.KN-E 2040/1 a KN-E 2037 vo vlastníctve obce (CHA Gavurky) za účelom vykonávania manažmentu ochrany a osobitnej hniezdnej podpory včelárika zlatého na dobu na dobu 10 rokov, kde sa bude jednať o oplotenie predmetnej časti pozemku oborovým pletivom proti prenikaniu diviačej a srnčej zveri s náležitou fixáciou zeminy o výmere cca 1,8 ha podľa priloženej prílohy.
Referent úseku VS, ŽP, SP a MO – Ján Slosiarik oboznámil prítomných, že CHA Gavurky je osobitne chránená časť prírody SR so 4.stupňom ochrany a vykonávanie manažmentu ochrany a osobitnej hniezdnej podpory včelárika zlatého (osobitne chránený druh vtáctva) bezprostredne nadväzuje          na chránené územie a preto je potrebný súhlas príslušného orgánu štátnej správy. Organizačnou jednotkou Štátnej ochrany prírody SR je Správa CHKO Poľana, J.M.Hurbana 20, 960 01 Zvolen, ktorá na základe podanej žiadosti a projektu vydáva odborné stanoviská. Nakoľko Občianskeho združenia Eko Poľana Zvolen nepredložilo takéto odborné stanovisko na rokovanie OZ nie je možné o premete žiadosti na tomto zasadnutí OZ rozhodnúť.
Starosta obce – Ing.Martin Krúdy na základe vyššie uvedených skutočností dal hlasovať,                  aby predmetná žiadosť bola zobratá na vedomie a navrhol požiadať Občianske združenie Eko Poľana Zvolen o doloženie odborného stanoviska Správy CHKO Poľana Zvolen.
Predložené návrhy starostu obce boli jednomyseľne schválené.
 
K bodu č.7
Hlavný kontrolór obce – Vladimír Kliment predniesol správu za sledované obdobie  október, november a december 2012, ktorú zároveň dostal každý poslanec OZ v písomnej forme. Táto tvorí prílohu zápisnice. Konštatuje, že pri kontrole za sledované obdobie nezistil porušenie všeobecne záväzných právnych predpisov a ani rozpočtovej disciplíny. Okrem kontrol podľa plánu práce            na rok 2012 pravidelne kontroloval stav pokladničnej hotovosti a bol prítomný pri inventarizácii pokladní v zmysle zákona o účtovníctve. Zároveň sa zúčastnil zasadnutia komisie finančnej, strategického rozvoja a správy majetku obce.
 
K bodu č.8 
Starosta obce – Ing.Martin Krúdy na základe Správy hlavného kontrolóra obce Dobrá Niva o kontrolnej činnosti za mesiace október, november a december 2012 navrhol odmenu hlavnému kontrolórovi za IV.Q 2012 vo výške 30% základného platu, t.j. 302,78 €. 
Návrh výšky odmeny poslanci OZ jednomyseľne schválili.

K bodu č.9
Starosta obce – Ing.Martin Krúdy vyhodnotil činnosť obce od 13.12.2012:
-	uskutočnenie dvoch verejných obstarávaní v súvislosti s plánovanými akciami obce –  Dobrá Niva – protipovodňové opatrenia, Dobrá Niva – ČOV a kanalizácia II.etapa,
-	informácia o neschválení žiadosti o NFP na akciu: Dobrá Niva – protipovodňové opatrenia,
-	informácia o prebiehajúcej kontrole NKÚ SR, expozitúra Banská Bystrica od 08.02.2013 z dôvodov uvedených v prílohe č.1

a zároveň oboznámil s plánom činnosti na ďalšie obdobie v roku 2013:
-	pokračovanie akcie: „Chodník na ulici Slobody II.etapa“,
-	zriadenie komisie na prehodnotenie navrhnutých bytov v pripravovanej akcii: „Nájomné Byty Niva“ na ul. kpt.Nálepku,
-	informácia o prebiehajúcom územnom konaní na stavbu: „Novostavba dvoch bytových nájomných domov A, B“ na ulici Slobody (lokalita „Pažite“) 

Informácie boli prijaté bez pripomienok.    

K bodu č.10
Starosta obce – Ing.Martin Krúdy informoval o uskutočnenej inventarizácie na základe podkladov dielčích inventarizačných komisií a odovzdal slovo referentovi úseku VS, SP, ŽP a MO – Jánovi Slosiarikovi, ktorý prítomných podrobnejšie informoval o výslednom stave majetku obce k 31.12.2012 a to hlavne:
-	o prírastkoch a úbytkoch v jednotlivých druhoch základných prostriedkov,
-	o výsledných sumách majetku podľa jednotlivých oddelení,
-	o výslednej celkovej sume majetku na základe rekapitulácie inventarizácie majetku obce Dobrá Niva so stavom k 31.12.2012, ktorá predstavuje sumu 18.679.521,10 €, 
-	že táto rekapitulácia inventarizácie majetku obce Dobrá Niva so stavom k 31.12.2012 bude podkladom pre poistenie majetku na rok 2013.
 
Na základe týchto informácií OZ v Dobrej Nive predloženú rekapituláciu inventarizácie majetku obce so stavom k 31.12.2012 jednomyseľne schválilo.

K bodu č.11
Starosta obce – Ing.Martin Krúdy na úvod privítal a predstavil zástupcov firmy BH Site    Management, s.r.o., Považská 23, 931 03 Bratislava a to Ing.Bakera a Ing.Štenca. Odprezentovali navrhovaný zámer realizácie stavby: „Nájomné Byty Niva“ v 3D projekcii s vysvetlením, ktoré          sa majú realizovať v k.ú.Dobrá Niva na ul.kpt.Nálepku (bývalé bytovky Lesy SR, š.p.).
Ďalej informovali:
-	vznik 40 štandartných nájomných bytov v členení (Bytový dom A – 19 b.j. – 7x 3-izbové,     12 x 2-izbové , Bytový dom B – 21b.j. – 3x 3-izbové, 12 x 2-izbové, 6 x 1-izbové),
-	72 nových parkovacích miest
-	nová prístupová komunikácia, inžinierske siete, verejné osvetlenie,
-	druh kúrenia – plynové.
Po ukončení 3D prezentácie starostaobce otvoril k tomuto bodu diskusiu: 
Starosta obce – Ing.Martin Krúdy upozornil na skutočnosť, že pred zahájením akýchkoľvek stavebných prác je potrebné mať povolenie v zmysle zákona č.50/1976 Zb. o územnom plánovaní a stavebnom poriadku (stavebný zákon) a s ním súvisiace právne predpisy. V opačnom prípade obec, ako stavebný úrad pristúpi k sankciám podľa zákona.
Poslanec OZ – Ján Cúth sa opýtal zástupcov firmy na riešenie spoločných a pivničných priestorov   pre jednotlivé bytové domy.
Zástupca firmy – Ing.Baker odpovedal, že so súčasný dispozičných priestorov budovy je možné na tieto účely využiť suterén  kotolne a uholne. Zároveň však upozornil, že podlahová plocha spoločných priestorov nemôže prekročiť určitú výmeru ,čo mi mohlo mať vplyv na dotáciu a úver. 
Starosta obce – Ing.Martin Krúdy predniesol alalýyu
	         Prínos (+ body)					   Riziká (- body)
-	zveľadenie majetku obce			- vznik veľa nových bytov (40 bytov-
-	náklady obce – 0 €				  ul.kpt.Nálepku, 18 bytov-ul.Slobody) - 
-	vznik nových 40 bytových jednotiek		  ich naplniteľnosť zo súčasného počtu
-	vybudovanie infraštruktúry k bytom		  žiadateľov z pôvodných 60 na 39.
-	zveľadenie budovy a okolia			- čo následne po kolaudácii
- čo po roku 2015, keď je avizovaná nová    koncepcia nájomných bytov (čo prinesie?)
- v súčasnosti trend osamostatnenia sa mladých ľudí (mnohopočetnosť v RD – rodičia, starí rodičia, súrodenci)       následne 

po čase návrat do RD          vznik prázdnych bytov
-	ponuka práce a návrat občanov do obce

Hlasovanie:
Pred samotným hlasovaním starosta obce zdôraznil, že výsledok hlasovania bude spoločným rozhodnutím všetkých poslancov OZ a starostu obce.
Starosta obce – Ing.Martin Krúdy dal hlasovať o predloženom navrhovanom zámere realizácie dokončenia stavby: „Nájomné Byty Niva“, ktorý sa bude realizovať v k.ú.Dobrá Niva na pozemkoch parc.č. KN-C 576 a 577 na ulici kpt.Nálepku spoločnosťou BH Site Management, s.r.o.,                 IČO: 45 867 844, Považská 23, 931 03 Bratislava s podmienkou odkúpenia až po kolaudácii stavby a získania dotácie z MVDaRR SR a úveru zo ŠFRB Bratislava v prospech obce Dobrá Niva schválilo OZ v Dobrej Nive s nasledovným hlasovaním jednotlivých poslancov:
Za – 		Ján Cúth, Ľubomír Švarc, Ing.Ivan Hudák, Mgr.Ján Slosiarik, Mgr.Vladimír Žiga (5)
Proti – 		Daniel Kristeľ, Mgr.Zuzana Smutná, Ing.Štefan Krkoš (3)
Zdržal sa – 	MUDr.Monika Poliaková (1)
Predložený navrhovaný zámer bol počtom hlasov 5 (päť) schválený.
Záver:
Zástupca firmy BH Site Management, s.r.o. – Ing.Baker poďakoval za schválenie predloženého navrhovaného zámeru realizácie dokončenia stavby, vyjadril maximálnu spoluprácu s obcou a štátnymi orgánmi a požiadal starostu obce na zriadenie komisie na pripomienkovanie realizácie stavby.

K bodu č.12
V rámci rôzneho nevystúpil nikto z prítomných.

K bodu č.13
V rámci diskusie vystúpili:
Poslanec OZ – Mgr.Vladimír Žiga, kde na základe interpelácie občanov na ulici Slobody (lokalita „Pažite“) sa jedná o zimnú údržbu novovybudovaného chodníka
Starosta obce – Ing.Martin Krúdy – prisľúbil, že danú situáciu bude priebežne sledovať
Poslanec OZ – Mgr.Vladimír Žiga zároveň upozornil na nedostatky na novovybudovanom chodníku na ulici Slobody (veľké medzery medzi zámkovou dlažbou, vypukliny a pod.)
Starosta obce – Ing.Martin Krúdy – nakoľko sa jedná o stavbu, ktorá je v záručnej dobe, budú tieto nedostatky po skončení zimného obdobia v roku 2013 realizátorom odstránené.
Referent úseku kultúry a športu – Bc.Branislav Krajč informoval o najbližšej akcii obce – Valentínska párty, ktorá sa uskutoční dňa 16.02.2013 od 16,00 hod. v Kultúrnom dome v Dobrej Nive, na ktorú všetkých srdečne pozval. 

K bodu č.14
Návrh na uznesenie zo zasadnutia výročnej členskej schôdze prečítala Mgr.Zuzana Smutná.
Uznesenie bolo jednomyseľne schválené.

Po vyčerpaní programu starosta obce Ing.Martin Krúdy poďakoval prítomným za účasť, konštruktívne riešenie bodov programu zasadnutia OZ a zasadnutie OZ ukončil.

I. overovateľ: 	Ľubomír Švarc					.......................................

II. overovateľ: Mgr.Vladimír Žiga				.......................................

Zapisovateľ:	Ján Slosiarik					.......................................